
Eredménykommunikáció



Az EFOP-3.8.2-16-2016-00001 azonosító számmal nyilvántartott, „Szociális humán erőforrás fejlesztése” című kiemelt projekt (a továbbiakban: Projekt) a 2020. július 1. és 2021. augusztus 31. közötti időszakában képzéseinken közel 1000 fő vett részt. A résztvevők körében végzett eredménykommunikációs felmérések kapcsán a zárókérdőívek adataiból informálódtunk.

Az összesített hallgatói vélemények szerint egyértelműen elmondható, hogy a továbbképzéseket elmélet-gyakorlat arányában kiegyensúlyozottnak, az oktatókat felkészültnek, naprakész tudással rendelkezőnek és jól érthetőnek találták. A képzés lebonyolításához szükséges segédeszközök, segédanyagok és tárgyi feltételek nagyban elősegítették a képzés minél eredményesebb kimenetelét és a tananyag elsajátítását.

A tananyaggal kapcsolatos résztvevői visszajelzések kiemelkedő elégedettséget mutatnak. 
Azt jól felépített, lényegre törő, jól érthető és kellően gyakorlatias jelzőkkel illették, valamint maximális értékelést kapott a munkavégzés során történő hasznosíthatósága is. 

Az OJKF internetes felülete jól átlátható, könnyen kezelhető minden hallgató számára. 

A képzések sikerességét és eredményességét az is jól tükrözi, hogy a résztvevő hallgatók 100%-a ajánlaná munkatársának a tanfolyamainkat.     

